GRAD NOVI PAZAR
GRADSKA UPRAVA
Upućuje
JAVNI POZIV
za predstavljanje idejnog rešenja planirane saobraćajnice na desnoj obali reke Jošanice
U okviru sprovođenja važeće planske dokumentacije Grada Novog Pazara, kojom je planirana izgradnja saobraćajnice duž desne obale reke Jošanice, a koja je usvojena nakon sprovedenog postupka izrade plana, javnog uvida, razmatranja primedbi zainteresovane javnosti i donošenja od strane Skupštine grada Novog Pazara u skladu sa Zakonom o planiranju i izgradnji, Gradska uprava Grada Novog Pazara organizuje javno predstavljanje idejnog rešenja planirane saobraćajnice. 
Cilj ovog predstavljanja jeste da se svim zainteresovanim građanima omogući neposredno upoznavanje sa idejnim rešenjem, planiranim obuhvatom radova, načinom realizacije projekta, kao i sa aktivnostima koje će uslediti u narednim fazama projektovanja, pribavljanja potrebne dokumentacije i izvođenja radova. Poseban značaj ovom sastanku daje činjenica da se planirana saobraćajnica neposredno odnosi na prostor za koji je je u toku postupak rešavanja imovnisko-pravih odnosa, u kojem se nalaze postojeći stambeni i poslovni objekti, komunalna i druga infrastruktura, zbog čega Grad želi da omogući blagovremeno informisanje svih lica čija prava ili interesi mogu biti povezani sa realizacijom projekta.
Gradska uprava ovim putem posebno poziva vlasnike nepokretnosti, suvlasnike, korisnike objekata, vlasnike i upravljače komunalne, elektroenergetske, telekomunikacione, vodovodne, kanalizacione i druge infrastrukture, zakupce, korisnike poslovnih prostora, predstavnike mesnih zajednica, privredne subjekte, organizacije civilnog društva, kao i sve druge građane zainteresovane za razvoj ovog dela grada, da prisustvuju javnom predstavljanju i svojim pitanjima, predlozima i komentarima doprinesu daljoj razradi projekta.
[bookmark: _GoBack]Javno predstavljanje održaće se u ponedeljak, 24. avgusta 2026. godine, sa početkom u 15 časova, u Sali za sednice Gradske uprave za izvorne i poverene poslove (III sprat), Ulica Stevana Nemanje 2, Novi Pazar. Tokom prezentacije biće predstavljeno idejno rešenje saobraćajnice, planirani profil i elementi saobraćajnice, način njenog povezivanja sa postojećom putnom mrežom, planirani infrastrukturni radovi, kao i naredni koraci u razvoju projekta. Predstavnici Grada, projektanta i stručnog tima odgovaraće na pitanja prisutnih i pružiti dodatna pojašnjenja u vezi sa planiranim aktivnostima.
Sva zainteresovana lica mogu dostaviti pitanja i komentare i pre održavanja javnog predstavljanja, najkasnije do dana održavanja sastanka, putem elektronske pošte na adresu: kabinet@novipazar.org.rs
Pitanja, komentari i sugestije moći će se postavljati i neposredno tokom javnog predstavljanja.
Ovo predstavljanje je nastavak procesa transparentnog informisanja i uključivanja javnosti koji je započet tokom pripreme i usvajanja planske dokumentacije. Imajući u vidu da se projekat nalazi u fazi daljeg tehničkog razrađivanja, Grad Novi Pazar će nastaviti da, kroz naredne faze projektovanja i realizacije, redovno informiše javnost o svim važnim aktivnostima, organizuje dodatne prezentacije i konsultacije sa građanima i zainteresovanim stranama, te obezbedi da sva pitanja i sugestije budu razmotrena i omogućeno učešće javnosti.

